ವದಂತಿ
ಒಳ್ಳೆಯ ವಸ್ತ್ರ ಉಟ್ಟವಳು
ವೈಡೂರ್ಯವನ್ನೇ ತೊಟ್ಟವಳು
ಮಿನುಗುವ, ಬೆಳಗುವ ದೇವತೆ ಇವಳು
ಉತ್ಸಾಹಿ, ಹೊಳೆಯುವ ವಯ್ಯಾರಿ
ಸಂಗೀತ ನುಡಿಸುವ ದೇವತೆ
ನಿಷ್ಕಲ್ಮಶ ಮೋಹಕಿ
ಅವಳ ಮಾತುಗಳಲ್ಲಿ ನಿಜವು ನಿಮಗೆ ತಿಳಿಯದೇ?
ಮಹಿಳೆಯರ ವಿರುದ್ಧ ಅಪರಾಧಗಳಲ್ಲಿ ಚಾರಿತ್ರ್ಯವಧೆ ಇಂದು ಸರ್ವೇಸಾಮಾನ್ಯವಾಗಿದೆ.
ಇಂದು ರಾತ್ರಿ, ವೆಲೋನಿಯ ಕೊಲೆಯನ್ನು ಪರಿಶೀಲಿಸೋಣ.
ಕನ್ಯಾಕುಮಾರಿ ಎಂಬ ಸಣ್ಣ ಪಟ್ಟಣದ ವಿದ್ಯಾರ್ಥಿನಿ.
ನಾವಿಂದು ಒಂದು ನಿರ್ದಿಷ್ಟ ಪ್ರಶ್ನೆಯನ್ನು ನೋಡೋಣ.
"ಇದು ಯಾರ ತಪ್ಪು?"
"ಮಾಧ್ಯಮದ ತಪ್ಪಾ ಅಥವಾ ಪೊಲೀಸರ ತಪ್ಪಾ?"
ಇದೇ ನಾವಿಂದು ರಾತ್ರಿ ಕೇಳುತ್ತಿರುವ ಪ್ರಶ್ನೆ.
ತುಂಬಾ ಸರಳವಾದ ಪ್ರಶ್ನೆ.
ಮಾಧ್ಯಮರಂಗದಲ್ಲಿರುವ ನಮ್ಮಲ್ಲಿ ಕೆಲವರಾದರೂ ಹಿಂದಡಿ ಇಟ್ಟು ಕೆಲಸವನ್ನು
ಪ್ರಾಮಾಣಿಕವಾಗಿ ಮಾಡುತ್ತಿದ್ದೀವಾ ಎಂದು ಪ್ರಶ್ನಿಸಿಕೊಳ್ಳುವ ಸಮಯ ಇದು.
ನಮ್ಮ ಕಾರ್ಯಕ್ರಮದಲ್ಲಿ ಪಾಲ್ಗೊಳ್ಳುತ್ತಿರುವ ಅತಿಥಿಗಳು,
ಶ್ರೀ ಸೇತುರಾಮನ್, ಹಿರಿಯ ಪತ್ರಕರ್ತರು.
ಜೊತೆಗೆ ಶ್ರೀ ಹೇಮಂತ್ ಕೆಎಸ್,
ಸುಪ್ರೀಂಕೋರ್ಟಿನ ಹಿರಿಯ ವಕೀಲರು.
ಮತ್ತು ಶ್ರೀ ಜಗನ್ ರಾವ್, ಮಾಜಿ ಪೊಲೀಸ್ ಡಿಐಜಿ, ಆಂಧ್ರ ಪ್ರದೇಶದಿಂದ.
ಶ್ರೀ ಜಗನ್ ರಾವ್, ನಿಮ್ಮಿಂದಲೇ ಶುರುಮಾಡೋಣ. ಇದು ಯಾರ ತಪ್ಪು ಅಂತೀರಿ?
ಈ ಪ್ರಶ್ನೆಗೆ ಉತ್ತರಿಸಲು…
ಮಾಧ್ಯಮ ಸರಿಯಾಗಿ ಕಾರ್ಯನಿರ್ವಹಿಸಿಲ್ಲ ಎನ್ನಬಹುದು.
ಅದರಲ್ಲೂ, ಮಾಧ್ಯಮದ ಒಂದು ವರ್ಗ ಮಿತಿಯನ್ನು ಮೀರಿತು.
ಸೇತುರಾಮನ್ ಅವರು ಆಕ್ಷೇಪ ವ್ಯಕ್ತಪಡಿಸುತ್ತಿದ್ದಾರೆ. ಅವರ ಮಾತನ್ನು ಕೇಳೋಣ.
ಜಗನ್ ಅವರು ಹೇಳುವುದನ್ನು ನಾನು ಸಂಪೂರ್ಣವಾಗಿ ಒಪ್ಪುವುದಿಲ್ಲ.
ನಾನು ಹೇಳುವೆ.
ನಾನು ಹಳೆಯ ಪದ್ಧತಿಗಳ ಪತ್ರಕರ್ತ,
ನಾನಲ್ಲಿ ಕಲಿತಿದ್ದು,
"ನಾವು ತೀರ್ಪುಗಳನ್ನು ಕೊಡಬಾರದು" ಅಂತ.
"ನಾವು ಮಾಡಬಾರದು…"
ನೀವು ದೇವರನ್ನು ನಂಬುತ್ತೀರಾ, ವಿವೇಕ್ ಸರ್?
ಯಾಕಂದ್ರೆ, ನಾನೊಂದು ಪ್ರಕರಣ ಕೈಗೊಳ್ಳುವ ಮುಂಚೆ ಚೆನ್ನಾಗಿ ಪ್ರಾರ್ಥಿಸುವೆ.
"ಯೇಸುವೇ, ಹೇಗಾದರೂ ಮಾಡಿ ಅಪರಾಧಿಯನ್ನು ತೋರಿಸು" ಅಂತ.
ಬೇಡಿಕೊಳ್ಳುವೆ!
ಏನಾದರೂ ಸುಳಿವು ಸಿಗುತ್ತದೆ.
ನೀವು ಯೇಸುವಿಗೇ ಪ್ರಾರ್ಥಿಸಬೇಕಾಗಿಲ್ಲ.
ನೀವು ಯಾವ ದೇವರನ್ನು ನಂಬಿದರೆ ಅವರನ್ನೇ ಬೇಡಿಕೊಳ್ಳಿ.
ನನಗೆ ಸಾಕು.
ಹೌದಾ, ಮೇರಿ? ಒಲೆ ಆರಿಸಲಾ?
ಅವರಿಗೂ ಪ್ರಾರ್ಥಿಸಲು ಹೇಳುವೆ. ಅವರಿಗೆ ನಂಬಿಕೆ ಸ್ವಲ್ಪ ಕಡಿಮೆ.
-ಯಾಕೆ, ರಾಮರ್ ಸರ್? -ಪ್ರವಚನ ಸಾಕು.
-ನಾವು ಹೋಗೋಣ, ಸರ್. -ಇದೇ ಅವರ ಪ್ರತಿಕ್ರಿಯೆ!
ಅವಳು ಹಾಗೇನೇ. ಯಾವಾಗಲೂ ದೇವರ ಕಥೆ ಹೇಳುತ್ತಿರುತ್ತಾಳೆ!
ನಾನು ಕೇಳ್ತೀನಿ,
ಪ್ರಾರ್ಥಿಸಿದರೆ ಸಾಕ್ಷಿ ಸಿಗುತ್ತಾ?
ನೀನು ತಿನ್ನು!
ಒಂದು ಪ್ರಕರಣ ಇತ್ಯರ್ಥವಾಗಬೇಕಾದರೆ, ಸುಳಿವು ತಾನಾಗೇ ಸಿಗುತ್ತದೆ.
ಇಲ್ಲಾಂದ್ರೆ, ನೀವೇನೇ ಮಾಡಿದರೂ, ಏನೂ ಸಿಗಲ್ಲ.
ಅದೇ ನಮ್ಮ ಹಣೆಬರಹ.
ನಿಜವೇ, ರಾಮರ್ ಸರ್.
ಪ್ರಕರಣ ಇತ್ಯರ್ಥವಾಗುವುದಿದ್ದರೆ, ಸುಳಿವು ಸಿಗುತ್ತದೆ.
ಒಬ್ಬ ವ್ಯಕ್ತಿಗೆ ಅದನ್ನು ಇತ್ಯರ್ಥಗೊಳಿಸಲು ಆಗದಿದ್ದರೆ,
ಅದಕ್ಕೆ ವಿಧಿ ಮಾತ್ರ ಕಾರಣ ಅಲ್ಲ.
ಬೇರೆ ಏನು?
ಯಾಕಂದರೆ ಸುಳಿವು ಇದ್ದಾಗ ಆತ ಬೋಂಡಾ
ಮತ್ತು ಟೀ ಕುಡಿದುಕೊಂಡು ಕಡೆಗಣಿಸುತ್ತಾನೆ.
ಸರ್, ಈಗೇನು?
ಏನಿಲ್ಲ...
ಎಸ್ಪಿ ಅವರ ಬೆಂಬಲ ಇಲ್ಲದೆ, ಮೂವರು ಅಣ್ಣ-ತಮ್ಮಂದಿರನ್ನು ಪ್ರಶ್ನಿಸಲಾಗುವುದಿಲ್ಲ.
ನಿಜವೇ.
ಎಸ್ಪಿ ಅವರ ಬೆಂಬಲ ಇದ್ದರೂ, ಅವರನ್ನು ವಿಚಾರಿಸುವುದು ನನಗೆ ಅನುಮಾನವೇ.
ಅವರಿಗೆ ಯಾರದೋ ದೊಡ್ಡ ಬೆಂಬಲ ಇದೆ.
ಏನೋ ಮಾಡಿದ್ದಾರೆ. ಆದರೆ ಏನಂತ ನಮಗೆ ಗೊತ್ತಿಲ್ಲ.
ಅದನ್ನು ನಾವು ಕಂಡುಹಿಡಿದರೆ ಒಳ್ಳೆಯದು.
ತಗೊಳ್ಳಿ ನಿಮ್ಮ ಪುಸ್ತಕ. ನಿಮಗೆ ಕೊಡುವುದನ್ನು ಮರೆತೆ.
-ಬರ್ತೀನಿ, ಸರ್. -ಸರಿ.
-ಬರ್ತೀನಿ. -ಹುಷಾರಾಗಿ ಹೋಗು!
ಆದಾಗ ಕರೆ ಮಾಡು.
ಹೊರಡುವಾಗ ಇದನ್ನು ತಗೊಂಡು ಹೋಗು, ಸಂತೋಷ್.
ಜಿಕೆ ಸಾಮಾನ್ಯವಾಗಿ ಏನು ಬೇಕಂತಾರೆ?
ಅವರಿಗೆ ಮೂರು ಹೊತ್ತೂ ದನದ ಮಾಂಸ ಬೇಕು!
ಮೂರು ಹೊತ್ತೂನಾ?
ಅವರ ವಯಸ್ಸಿಗೆ ಅದನ್ನೆಲ್ಲಾ ತಿನ್ನಬಹುದಾ?
ಅವರು ಅದನ್ನೆಲ್ಲಾ ನೋಡಲ್ಲ.
ಬಂದ್ರು ಅನ್ಸುತ್ತೆ.
ಇಲ್ಲೇ ಇರು, ಸಂತೋಷ್.
ಶುಭಸಂಜೆ, ಸರ್.
ಏನು, ಶಾಂತಕುಮಾರ್? ಎಲ್ಲಾ ಓಕೆನಾ?
ಹೌದು, ಸರ್.
ಕೆಲಸದವರನ್ನೆಲ್ಲಾ ಕಳಿಸಿಬಿಟ್ಟೆ.
ಅಡುಗೆಯವನು ಮಾತ್ರ ಇದ್ದಾನೆ.
ಸಂತೋಷ್ ಬಂದಿದ್ದಾನೆ.
ಬಂದಿದ್ದಾನಾ?
-ನಮ್ಮ ವಸ್ತು? -ಬಂದಿದ್ದಾರೆ. ಒಳಗೆ ಇದ್ದಾರೆ.
ಮಗಾ? ಇಳಿ.
ಅರಿಶಿಣ ಮತ್ತು ಮೆಣಸು ತಾ. ಚೆನ್ನಾಗಿ ಹಚ್ಚು.
ಅಣ್ಣ!
-ಸಂತೋಷ್! -ಸರ್!
ಹೇಗಿದ್ದೀಯಾ?
ನಿಮ್ಮ ಆಶೀರ್ವಾದ, ಸರ್.
-ಏನನ್ನು ಹಿಡಿದೆ? -"ಕೂರನ್. "
-ಕೂರನ್ನಾ? -ಇಲ್ಲಿ ಅದನ್ನು ಹೀಗೆಯೇ ಕರೆಯುವುದು.
ಆಂಗ್ಲದಲ್ಲಿ ಅದನ್ನು…
-ಮೂಸ್, ಅಣ್ಣ! -ಮೂಸ್ ಡೀರ್.
-ಮರಿಯಾ? -ಇಲ್ಲ. ದೊಡ್ಡದೇ.
ಇದರ ಗಾತ್ರ ಇಷ್ಟೇ.
ಕಳೆದ ಬಾರಿ ನಿಮಗೆ ಇದನ್ನೇ ತರಲು ಪ್ರಯತ್ನಿಸಿದೆ.
ಕಾಡಿನ ಆಳಕ್ಕೆ ಹೋಗಬೇಕು.
ಬೇಟೆಗೆ ರಾತ್ರಿಯೇ ಹೋಗಬೇಕು. ಹಗಲಿನಲ್ಲಿ ಇವು ಕಾಣಿಸಲ್ಲ.
ಸರಿ. ಚೆನ್ನಾಗಿ ತಯಾರಿಸು.
-ಮತ್ತೆ… ಸಂತೋಷ್? -ಹಾಂ, ಸರ್?
ಸಿಕ್ಕಿಹಾಕಿಕೊಳ್ಳಬೇಡ.
ನೀನು ಜೈಲಿಗೆ ಹೋದರೆ,
ನನಗೆ ವಿಧವಿಧವಾದ ಅಡುಗೆ ಯಾರು ತರ್ತಾರೆ?
ಹುಷಾರು. ಆಯ್ತಾ?
ಮತ್ತು, ಅದನ್ನು ಅರಸಿದರೆ ಹಾರಾಡುವೆ
ಅದೊಂದು ಚಟ
ನಿನ್ನ ನಿದ್ದೆ ಹಾಳುಮಾಡುತ್ತದೆ
ನಿನ್ನನ್ನು ತಬ್ಬಿಕೊಳ್ಳಲೇ? ನಿನಗೆ ಮುತ್ತಿಡಲೇ?
ನಿನ್ನನ್ನು ಅಪ್ಪಿಕೊಳ್ಳಲೇ?
ಬಾ, ಬಾ, ಬಾ, ಬಾ, ಬಾ, ಬಾ
ಹೇಳಿ, ರಾಮರ್.
ವಿವೇಕ್ ಸರ್.
ನೀವು ನಿನ್ನೆ ಏನೋ ಹೇಳಿದಿರಿ.
ಒಬ್ಬನಿಗೆ ಪ್ರಕರಣವನ್ನು ಇತ್ಯರ್ಥ ಮಾಡಲಾಗಲಿಲ್ಲ ಅಂದ್ರೆ ಅವನು ಸುಳಿವನ್ನು ಕಡೆಗಣಿಸಿದ ಅಂತ.
ಹೌದು.
ಏಪ್ರಿಲ್ 16ರಂದು ನಾವು ಮೊದಲ ಬಾರಿ ಒತ್ತಪ್ಪರೈಗೆ ಹೋದೆವು.
ಆದರೆ ಏಪ್ರಿಲ್ ಮೂರರಂದು,
ವೆಲೋನಿಯ ತಾಯಿ ಅವಳನ್ನು ಯಾರೊಂದಿಗೋ ಮಾತನಾಡುವುದನ್ನು ನೋಡಿದೆ ಎಂದರು.
ಆ ವ್ಯಕ್ತಿ ಉದ್ದಕ್ಕೆ, ಕಪ್ಪಗೆ ಇದ್ದ ಎಂದರು.
ಈ ವಿವರಗಳು ನನ್ನ ಟಿಪ್ಪಣಿಯಲ್ಲಿದೆ. ನಾನು ಸರಿಯಾಗಿ ಗಮನಿಸಿರಲಿಲ್ಲ.
ಈಗ ಸುಳಿವನ್ನು ಹುಡುಕಿರುವೆ!
ಅವಳ ತಾಯಿಯನ್ನು ಕೇಳಿದರೆ ಏನಾದರೂ ತಿಳಿಯಬಹುದು ಅಂತ ಅನ್ಸುತ್ತೆ.
ವಿಘ್ನೇಶನೇ ಕಾರಣ ಎಂದು ಪ್ರಕರಣ ಮುಚ್ಚಿಬಿಟ್ಟಿದ್ದೀರಿ.
ಮತ್ತೆ ಯಾಕೆ ಬಂದಿರಿ?
ಅವನೇ ಅಂತ ನೀವು ನಂಬುತ್ತಿಲ್ಲ.
ನಾನೂ ನಂಬುತ್ತಿಲ್ಲ.
ನೀವು ಸ್ವಲ್ಪ ನೆರವಾದರೆ…
ನಿಜವಾದ ಅಪರಾಧಿಯನ್ನು ಕಂಡುಹಿಡಿಯಬಹುದು.
ನಾನ್ಯಾಕೆ ಸಹಾಯ ಮಾಡಲಿ?
ನೋಡಿ! ಮ್ಯಾನ್ಷನನ್ನೇ ಮುಚ್ಚಬೇಕಾಯಿತು!
ಅತಿಥಿಗಳು ಬರುವುದು ನಿಂತುಹೋಯಿತು!
ಭೋಗ್ಯಕ್ಕೆ ಕೊಡೋಣ ಅಂದ್ರೆ ಅದಕ್ಕೂ ಯಾರೂ ಬರುತ್ತಿಲ್ಲ.
ಇದೆಲ್ಲಾ ಅವರು ನನ್ನ ಮಗುವಿನ ಬಗ್ಗೆ ಬರೆದುದರಿಂದ!
ಈಗ ಬಂದು ಸಹಾಯ ಕೇಳ್ತೀರಾ?
ಈ ಆದಾಯವನ್ನು ನಂಬಿಕೊಂಡು ಕೆಲವು ಕುಟುಂಬಗಳಿವೆ ಗೊತ್ತಾ?
ಎಷ್ಟೋ ಸಲ ಬಂದು ವಿಚಾರಿಸಿದ್ದೀರಿ.
ಗೊತ್ತಿರುವುದೆಲ್ಲವನ್ನೂ ಹೇಳಿದ್ದೇನೆ.
ಜನರ ಮನರಂಜನೆಗಾಗಿ ನನ್ನ ಮಗಳು ಹರಟೆಯ ವಿಷಯ ಆಗುವುದು ಬೇಡ.
ನನ್ನ ಮಗಳನ್ನು ಅವರು ಮರೆಯಬೇಕು.
ಆದರೆ ನೀವೇ ಸಹಾಯ ಮಾಡಿ.
ನನ್ನನ್ನು ಸಹಾಯ ಕೇಳಬೇಡಿ.
ಕೆಲವು ಕೇಸುಗಳಲ್ಲಿ ನ್ಯಾಯ ಸಿಗಬೇಕಾದರೆ, ಪೊಲೀಸರ ಕೆಲಸದಲ್ಲಿ,
ಬಾಧಿತರಿಗೆ ಕಷ್ಟವಾಗುತ್ತದೆ.
ಆದರೆ ಇಲ್ಲಿ, ನಿಮ್ಮ ಮಗಳಿಗಾಗಿ ನಾನು ಕಷ್ಟಪಡುತ್ತಿದ್ದೇನೆ.
ನೀವು ಸಹಾಯ ಮಾಡಲಿ, ಮಾಡದಿರಲಿ, ನಾನು
ಪ್ರಯತ್ನಿಸುತ್ತಲೇ ಇರುತ್ತೇನೆ.
ನೀವು ಸಹಾಯ ಮಾಡಿದರೆ,
ನನಗೆ ಸುಲಭವಾಗುತ್ತದೆ.
ನಿಮ್ಮ ಮಗಳಿಗಾಗಿ.
ಒಂದು ನಿಮಿಷ…
ವೆಲೋನಿ ಹೊರಟ ಆ ಭಾನುವಾರ…
ಏನಾಯ್ತು ಅಂತ ನಿಮ್ಮನ್ನು ಕೇಳಿದಾಗ,
ನೀವಿಬ್ಬರೂ ಚರ್ಚಿಗೆ ಹೋಗಿದ್ರಿ ಅಂತ ಹೇಳಿದ್ರಿ.
ವೆಲೋನಿ ಅವಳ ಆಂಟಿ ಮನೆಗೆ ಹೋಗಬೇಕು ಅಂದಿದ್ದಳು.
ಮೊದಲಿಗೆ ನೀವು ಬೇಡ ಅಂತ ಹೇಳಿ ಆಮೇಲೆ ಸರಿ ಅಂದಿದ್ರಿ.
ಇದೇ ತಾನೇ ನೀವು ನನಗೆ ಹೇಳಿದ್ದು?
ಹೌದು.
ಆದರೆ ಎಸ್ಐ ರಾಮರ್ ಕೇಳಿದಾಗ,
ವೆಲೋನಿ ಯಾರೊಂದಿಗೋ ಮಾತನಾಡುತ್ತಿದ್ದುದನ್ನು ನೋಡಿದ್ರಿ ಅಂದಿದ್ರಿ.
ಆದರೆ ನಾನು ಕೇಳಿದಾಗ ನೀವೇನೂ ಹೇಳಿರಲಿಲ್ಲ.
ನೀವು ಬಹುಶಃ ಮರೆತಿರಬಹುದು.
ಅಥವಾ ನನಗೆ ಹೇಳುವಾಗ ನಿಮಗದು ನೆನಪಿಗೆ ಬಂದಿಲ್ಲದಿರಬಹುದು.
ಆದರೆ ನೀವು ನೋಡಿದ ಆ ವ್ಯಕ್ತಿಯೇ
ವೆಲೋನಿಯನ್ನು ಒತ್ತಪ್ಪರೈಗೆ ಕರ್ಕೊಂಡು ಹೋಗಿರಬಹುದೆಂದು ನನ್ನ ಅನುಮಾನ.
ಏನು ನೋಡಿದಿರಿ? ಯಾರು? ಏನು ನಡೆಯಿತೆಂದು ಜ್ಞಾಪಕ ಇದೆಯಾ?
ಮಾಸ್ ಮುಗಿದಿದೆ.
ಇದೊಂದು ಮುಖ್ಯ ವಿಚಾರ ಆಗಿರುವುದರಿಂದ,
ಮತ್ತೊಮ್ಮೆ ಹೇಳ್ತೀರಾ?
ಕ್ರಿಸ್ತನ ಶಾಂತಿಯಲ್ಲಿ ಹೋಗಿ!
ದೇವರಿಗೆ ಧನ್ಯವಾದ!
ಭಗವಂತನೇ ನನ್ನ ಕುರುಬ
ನನಗೆ ಬೇರೆ ಏನೂ ಬೇಕಿಲ್ಲ
ಹುಲ್ಲುಗಾವಲುಗಳು ತಾಜಾ ಮತ್ತು ಹಸಿರಾಗಿವೆ
ವೆಲೋನಿ!
ಯಾಕಿಷ್ಟು ಬೇಗ ಹೊರಬಂದೆ? ಕೊನೆಯ ಆಶೀರ್ವಾದದವರೆಗೂ ಕಾಯಲಾಗಲಿಲ್ವಾ?
ನಾನೇನೂ ಹೇಳಲಿಲ್ಲ!
ನೀರಡಿಕೆಯಾಗಿತ್ತು. ನೀರು ಕುಡಿಯಲು ಹೊರಬಂದೆ.
-ಯಾರೊಂದಿಗೆ ಮಾತನಾಡುತ್ತಿದ್ದೆ? -ಯಾರೂ ಇಲ್ಲ.
ಪ್ರಶ್ನೆ ಕೇಳುವುದು ಮುಗಿಸುವುದರೊಳಗೆ ಆತುರವಾಗಿ ಉತ್ತರಿಸುತ್ತಿದ್ದೀಯ.
-ಯಾರೊಂದಿಗೆ ಮಾತನಾಡುತ್ತಿದ್ದೆ? -ಅಮ್ಮ,
ಪತ್ತೇದಾರಿ ಕೆಲಸ ಮಾಡ್ತಿದ್ದೀಯಾ?
ನಿನ್ನೊಂದಿಗೆ ಮಾತನಾಡಬೇಕು.
-ಯಾವುದರ ಬಗ್ಗೆ? -ಇಲ್ಲಲ್ಲ!
ಇನ್ನೊಂದು ಪ್ರವಚನವೇ?
-ಹೇಳಮ್ಮ! -ನಿನಗೇನೂ ಹೇಳಬಾರದಾ?
ನನಗೆ ಆ ಚೀಲ ಬೇಕು!
ದಯವಿಟ್ಟು, ಅಮ್ಮ, ನನಗೆ ಇನ್ನೊಂದು ಪ್ರವಚನ ಬೇಡ.
ಇಲ್ಲಲ್ಲ, ಅಂದೆ.
ಇವತ್ತಿನ ನಂತರ ನಿನಗೆ ತೊಂದರೆ ಕೊಡಲ್ಲ.
ಏನಂದೆ?
-ರಾಣಿ ಅಕ್ಕ, ಈ ಚೀಲವನ್ನು ಮೇಲಕ್ಕೆ ಒಯ್ಯಿರಿ. -ಸರಿ.
ರಾಣಿ ಅಕ್ಕನ ಕೈಗೆ ಚೀಲವನ್ನು ಕೊಟ್ಟು ಎಲ್ಲಿಗೆ ಹೋದೆ?
ಎಲ್ಲೂ ಇಲ್ಲ. ಇಲ್ಲೇ ಇದ್ದೆ.
ನಾನು ಬಂದಿದ್ದೆ. ನೀನಿರಲಿಲ್ಲ.
ಫೋನಲ್ಲಿ ಮಾತಾಡುತ್ತಿದ್ದೆ.
ಆಮೇಲೆ ನನ್ನ ಕೋಣೆಗೆ ಬಂದೆ.
ನೀನು ಫೋನಲ್ಲಿ ಇರಲಿಲ್ಲ.
ವೆಲೋನಿ...
ನಾನು ನಿನ್ನೊಂದಿಗೆ ಕಟ್ಟುನಿಟ್ಟಾಗಿರುವುದು ಬೇಸರ ಮೂಡಿಸಲಲ್ಲ.
ಅದು ನಿನ್ನ ಒಳ್ಳೆಯದಕ್ಕೆ.
ಆದರೆ ಮಾಡ್ತಾ ಇದ್ದೀಯಾ!
ನೀನು ನನ್ನನ್ನು ನಂಬಲ್ಲ.
ನಾನೇನು ಮಾಡಿದರೂ ಅನುಮಾನ.
ಹುಡುಗರು ನನ್ನ ಹಿಂದೆ ಬಿದ್ದರೆ ನನ್ನ ತಪ್ಪಾ?
ನನ್ನನ್ನೇ ದೂಷಿಸುವೆ!
ಅವರನ್ನು ಯಾಕೆ ಪ್ರೇರೇಪಿಸುವೆ?
ಇದನ್ನಾ ಮಾತಾಡಬೇಕು ಅಂದಿದ್ದು?
ಇನ್ನು ಮುಂದೆ ಕಟ್ಟುನಿಟ್ಟಾಗಿರಲ್ಲ.
ಒಳ್ಳೆಯದಕ್ಕಾಗಿ ಹೇಳುತ್ತಿರುವೆ. ಜವಾಬ್ದಾರಿಯಿಂದ ವರ್ತಿಸು.
ಇದನ್ನು ತುಂಬಾ ಸಲ ಕೇಳಿದ್ದೇನೆ.
ನೀನು ನನ್ನನ್ನು ನಂಬಬೇಕು.
ನಾನು ಜೂನ್ ಆಂಟಿ ಮನೆಗೆ ಹೋಗಬಹುದಾ?
ಇಂದಾ? ಯಾಕೆ? ಬೇಕಾಗಿಲ್ಲ.
ನೋಡಿದ್ಯಾ? ಗೊತ್ತು ನೀನು ಬಿಡಲ್ಲ ಅಂತ.
ವಿಘ್ನೇಶನ ಕರ್ಕೊಂಡು ಹೋಗು.
ಅವನು ನಿನ್ನನ್ನು ಬಿಡಲಿ.
ಅವನು ಬಿಟ್ಟರೆ ನಾನು ಹೋಗಬಹುದೇ?
ಅವನಿಗೆ ಹೇಳುವೆ.
ವಿಘ್ನೇಶನಿಗೆ ಕರೆದೊಯ್ಯಲು ಹೇಳಲಿಲ್ಲವಾ?
-ಹೇಳಿದೆ. -ಮತ್ತೆ ಯಾಕೆ ಕುಡಿಯುತ್ತಾ ಕುಳಿತಿದ್ದಾನೆ?
ಅದನ್ನು ನೀನೇ ಕೇಳಮ್ಮ.
ದಯವಿಟ್ಟು ನನ್ನನ್ನು ಹೋಗುವುದರಿಂದ ತಡೆಯಬೇಡ.
ಅವನು ಕುಡಿದರೆ ನನ್ನ ತಪ್ಪಲ್ಲ.
ಅಲ್ಲಿಂದ ಕರೆತರಲು ಹೇಳು.
ಸಂಜೆ ನಾನು ವಿಘ್ನೇಶನನ್ನು
ವೆಲೋನಿಯನ್ನು ಯಾಕೆ ಬಿಟ್ಟು ಬರಲಿಲ್ಲ, ಯಾಕೆ ಕುಡಿಯುತ್ತಿದ್ದೆ ಅಂತ ಕೇಳಿದೆ.
ಅದಕ್ಕೆ ಅವನು ವೆಲೋನಿ ಕರೆತರಲು ಮಾತ್ರ ಹೇಳಿದಳು,
ಬಿಡಲು ಹೇಳಲಿಲ್ಲ ಅಂತ ಹೇಳಿದ.
ವಿಘ್ನೇಶನನ್ನು ವಿಚಾರಿಸಿದಾಗ,
ನನಗೆ ಅದನ್ನೇ ಹೇಳಿದ.
ವೆಲೋನಿ ಸುಳ್ಳು ಹೇಳಿರಬಹುದಾ?
ಗೊತ್ತಿಲ್ಲ.
ಆದರೆ ನನ್ನ ಮಗಳು ಸುಳ್ಳು ಹೇಳಲ್ಲ ಅಂತ ನಾನು ನಂಬುವೆ.
ಚರ್ಚ್ ಹೊರಗೆ ಅವಳು ಯಾರೊಂದಿಗೋ ಮಾತಾಡುತ್ತಾ ಇಲ್ಲ ಅಂದಳು ಅಂತ ಹೇಳಿದ್ರಿ?
ಆಗ ಸುಳ್ಳು ಹೇಳಿದಳು ಅಂತ ತಾನೇ?
ಅವಳು ಮಾತಾಡಿದಂತೆ ನನಗೆ ಅನಿಸಿತು.
ಕೆಲವೊಮ್ಮೆ ಏನೋ ನೋಡಿದೆವು ಅಂದುಕೊಳ್ಳುತ್ತೇವೆ, ಆದರೆ ಅದರ ಬಗ್ಗೆ ನಮಗೆ ಖಾತ್ರಿ ಇರುವುದಿಲ್ಲ.
ಇದೂ ಹಾಗೇನೇ.
ಅವಳು ಹೇಳಿದ್ದೂ ನಿಜ ಇರಬಹುದು.
ಆದರೆ ನೀವು ಅವತ್ತು ಎಸ್ಐ ರಾಮರ್ ಹತ್ತಿರ
ಅವಳು ಯಾರೋ ಕಪ್ಪು ಮತ್ತು ಉದ್ದನೆಯ ವ್ಯಕ್ತಿಯೊಂದಿಗೆ
ಮಾತಾಡುತ್ತಿದ್ದಳು ಅಂತ ಹೇಳಿದ್ರಿ.
ತುಂಬಾ ದಿನ ಆಯ್ತು.
ಹಾಗೆ ಹೇಳಿರುವುದೂ ನನಗೆ ನೆನಪಿಲ್ಲ.
ಅವಳಿಗೆ ಯಾರೋ ಆಗಾಗ ಫೋನ್ ಮಾಡುತ್ತಿದ್ದರು ಅಂದ್ರಲ್ಲ.
ಅದು ಯಾರಂತ ಗೊತ್ತಾ?
ವೆಲೋನಿ ಅದರ ಬಗ್ಗೆ ನಿಮಗೆ ಏನಾದರೂ ಹೇಳಿದ್ದಳಾ?
ಅವಳು ಸಾಮಾನ್ಯವಾಗಿ ನನಗೆ ಏನನ್ನೂ ಹೇಳುತ್ತಿರಲಿಲ್ಲ.
ಕೇಳಿದರೂ ಅಷ್ಟೇ.
ಆದರೆ ಒಮ್ಮೆ ಫೋನ್ ಬಂದಾಗ, ಕಿ ಸೆಬಾಸ್ಟಿಯನ್
ಅಂತ ಹೇಳಿದ್ದಳು.
ಕಿ ಸೆಬಾಸ್ಟಿಯನ್?
ನೀತಿ ಕಥೆಗಳು ಕಿ ಸೆಬಾಸ್ಟಿಯನ್
ಸರ್.
ಕಿ ಸೆಬಾಸ್ಟಿಯನ್ ಬೇರೆ ಪುಸ್ತಕಗಳು?
ಬೇಡ.
ಕಿ ಸೆಬಾಸ್ಟಿಯನ್ ಅವರ ಬೇರೆ ಕಾದಂಬರಿಗಳು ಇದಕ್ಕಿಂತ ಚೆನ್ನಾಗಿವೆ.
ಅವರ ಕೊನೆಯ ಮೂರು ಕಾದಂಬರಿಗಳು ಸಾಮಾಜಿಕ ಡ್ರಾಮಾಗಳು.
ಅಷ್ಟೇನೂ ಸ್ವಾರಸ್ಯಕರವಾಗಿಲ್ಲ, ಅದಕ್ಕೆ.
-ಇದು ಅವರ ಕೊನೆಯ ಕಾದಂಬರಿಯಾ? -ಹೌದು.
ಮತ್ತೆ ಇದು ಸಾಕು. ಬಿಲ್ ಮಾಡಿ.
-ಅಣ್ಣ, 33? -808.
ಕಾನಲ್ ಪ್ರಕಾಶಕರು.
ಹಲೋ? ಕಾನಲ್ ಪ್ರಕಾಶಕರಾ?
ನಾಗರಕೋಯಿಲ್ ಕಲಾ ವಿದ್ಯಾಲಯದಿಂದ ಕರೆ ಮಾಡಿರುವೆ.
ನಾನು ಅಲೆಕ್ಸ್. ನಮ್ಮ ಕಾಲೇಜಿನ ಸಾಂಸ್ಕೃತಿಕ ಕಾರ್ಯದರ್ಶಿ.
ನಮ್ಮ ಕಾಲೇಜಿನ ಸಮಾರಂಭಕ್ಕೆ ಕಿ ಸೆಬಾಸ್ಟಿಯನ್ ಅವರ ನಂಬರ್ ಬೇಕಿತ್ತು, ಸಿಗುತ್ತಾ?
988421321.
ಸರಿ. ಧನ್ಯವಾದಗಳು, ಸರ್.
988421321.
ಅಣ್ಣ,
ಈ ಮುದುಕನ ಜೊತೆ ಆ ಹುಡುಗಿ ಓಡಾಡುತ್ತಿದ್ದಳಾ?
ಈಗಲೇ ಫೋನ್ ಮಾಡಿ ನೋಡೋಣಾ? ಏನಂತೀರಿ?
ಮೊದಲಿಗೆ, ಈ ಫೋನ್ ಸಂಖ್ಯೆಯ ಕರೆಯ ಮಾಹಿತಿಯನ್ನು ಕಲೆ ಹಾಕು.
ಸೈಬರ್ ಕ್ರೈಂ ಸೆಲ್
ದಾಖಲೆಗಳನ್ನು ಸಂಪೂರ್ಣವಾಗಿ ನೋಡಿದೆ.
ಅಲೆಕ್ಸ್,
ವೆಲೋನಿ ಕೊಲೆಯಾಗಿದ್ದು ಮಾರ್ಚ್ ತಿಂಗಳಲ್ಲಲ್ವಾ?
ಅದರ ಹಿಂದಿನ ನವೆಂಬರಲ್ಲಿ,
ಕಿ ಸೆಬಾಸ್ಟಿಯನ್ ಮ್ಯಾನ್ಷನಿಗೆ ಬಂದು ತಂಗಿದ್ದರು.
ಮೂರು ದಿನ ಇದ್ದರು. ಆತನಿಗೆ ವಯಸ್ಸು 55.
ಬಂದು ಹೋದ ನಂತರವೂ, ಮ್ಯಾನ್ಷನ್ನಿಗೆ ಬಹಳ ಸಲ ಕರೆ ಮಾಡಿದ್ದಾರೆ.
ಮ್ಯಾನ್ಶನ್ನಿನ ದೂರವಾಣಿಯಿಂದ ಅವರಿಗೆ ತುಂಬಾ ಕರೆಗಳು ಹೋಗಿವೆ.
ಪ್ರತಿ ಕರೆಯೂ 20ರಿಂದ 25 ನಿಮಿಷಗಳವರೆಗೆ ಇದೆ.
ತಪ್ಪಾಗಿ ಅನ್ಸುತ್ತೆ, ಅಣ್ಣ.
ಅವರಿಬ್ಬರ ವಯಸ್ಸು ಮತ್ತು ಮಾತಾಡಿರುವ ಅವಧಿಯನ್ನು ಗಮನಿಸಿದರೆ,
ಏನೋ ಸರಿ ಕಾಣುತ್ತಿಲ್ಲ.
ನನಗೂ ತಿಳಿಯುತ್ತಿಲ್ಲ.
20ನೇ ತಾರೀಖು ವೆಲೋನಿ ಸತ್ತಳು.
ರೈಲ್ವೇ ದಾಖಲೆಗಳ ಪ್ರಕಾರ,
ಕಿ ಸೆಬಾಸ್ಟಿಯನ್ 19ನೇ ತಾರೀಖು ಕನ್ಯಾಕುಮಾರಿಗೆ ಬಂದು
21ರಂದು ಹೊರಟರು.
ನಿಜವಾಗಲೂ?
ಎಲ್ಲದಕ್ಕಿಂತ ಗೊಂದಲಪಡಿಸುವ ವಿಚಾರ ಏನಂದ್ರೆ,
ಮಧ್ಯಾಹ್ನ 2:30ಗೆ ವೆಲೋನಿ ಮ್ಯಾನ್ಷನ್ನಿಂದ ಹೊರಟಳು.
ಐದು ನಿಮಿಷ ಮುಂಚೆ ಅವಳಿಗೆ ಯಾರು ಕರೆ ಮಾಡಿದ್ರು ಗೊತ್ತಾ?
ಕಿ ಸೆಬಾಸ್ಟಿಯನ್?
ಆತ ಬಂದರೂ ಮ್ಯಾನ್ಷನ್ನಿನಲ್ಲಿ ತಂಗಲಿಲ್ಲ.
ಹೊರಗಿನಿಂದ ಕರೆ ಮಾಡಿದ.
ಹುಡುಗಿ ಕಾಣೆಯಾದಳು.
ಈಗೇನು ಮಾಡೋಣ?
ಸೆಬಾಸ್ಟಿಯನ್ಗೆ ಕರೆ ಮಾಡು.
-ಆತ ಜಾಗೃತನಾದರೆ? -ಒಳ್ಳೆಯದೇ.
ಆತನೇ ಅಂತ ಖಾತ್ರಿ ಆಗುತ್ತೆ.
ಕಿ ಸೆಬಾಸ್ಟಿಯನ್?
ನಾನು ಕನ್ಯಾಕುಮಾರಿ ಎಸ್ಐ ವಿವೇಕ್ ಮಾತಾಡೋದು.
ಕಟ್ ಆಯ್ತು.
ಕಟ್ ಮಾಡಿದ್ನಾ?
ಮತ್ತೆ ಕಟ್ ಮಾಡಿದ.
ಮತ್ತೊಮ್ಮೆ ಮಾಡಿ, ಅಣ್ಣ.
ಫೋನ್ ಆಫ್ ಆಗಿದೆ.
ಕೊಯಮತ್ತೂರಿಗೆ ಹೋಗೋಣ ಬಾ.
ನಾವು ಬರ್ತೀವಿ ಅಂತ ಆತ ತಪ್ಪಿಸಿಕೊಂಡರೆ?
ತಮಿಳುನಾಡು ಪೋಲಿಸ್ ಅಂದ್ರೆ ಸುಮ್ನೆನಾ?
ಅವನು ಎಲ್ಲೇ ಹೋದ್ರೂ ಹಿಡೀತೀವಿ.
ಅವನು ಸುಲಭವಾಗಿ ತಪ್ಪಿಸಿಕೊಳ್ಳಲು ಆಗದು.
ಅವನನ್ನು ಹಿಡಿದು ಹಿಂಡಿಹಾಕ್ತೀವಲ್ಲ?
ಹಲೋ?
ಸರಿ.
ಕಿ ಸೆಬಾಸ್ಟಿಯನ್ ಕನ್ಯಾಕುಮಾರಿಯಲ್ಲಿದ್ದಾರೆ.
ಯಾರು ಹೇಳಿದರು?
ಆತನೇ.
ನೀವು ಕರೆ ಮಾಡಿದಾಗ, ನಾನು ಟ್ರೈನಲ್ಲಿ ಬರುತ್ತಿದ್ದೆ.
ಸಿಗ್ನಲ್ ಸರಿ ಇರಲಿಲ್ಲ.
ಅದಕ್ಕೆ ಫೋನ್ ಎತ್ತಲಿಲ್ಲ.
ಯಾಕೆ ಕರೆ ಮಾಡಿದ್ರಿ?
ನಾನ್ಯಾಕೆ ಕರೆ ಮಾಡಿದೆ ಅನ್ನೋದು ಬೇಡ.
ನೀವ್ಯಾಕೆ ಬಂದಿದ್ದೀರಿ ತಿಳಿದುಕೊಳ್ಳಬಹುದಾ?
ವಿಘ್ನೇಶನೇ ಕೊಲೆಗಾರ ಅಂತ ನೀವು ಪ್ರಕರಣ ಮುಚ್ಚಿಬಿಟ್ಟಿರಿ.
ನನಗೆ ನಿರಾಸೆಯಾಯಿತು.
ಬೇರೆಯವರಂತೆ,
ಇದನ್ನು ಯಾವುದೋ ವಾರ್ತೆ ಎಂದು ತಳ್ಳಿಹಾಕಲು ಮನಸ್ಸಾಗಲಿಲ್ಲ.
ವೆಲೋನಿಗೆ ನ್ಯಾಯವಾಗಬೇಕು.
ಅದಕ್ಕೆ, ನಿಮಗೆ ಅದನ್ನು ಹೇಳಲು ಬಂದೆ.
ವೆಲೋನಿ ನಿಮ್ಮ ಕುಟುಂಬದ ಸ್ನೇಹಿತರೂ ಅಲ್ಲ.
ರಕ್ತಸಂಬಂಧಿಯೂ ಅಲ್ಲ.
-ಮತ್ತೆ ಯಾಕೆ-- -ಮತ್ತೆ ಯಾಕೆ ನನಗೆ ಕಾಳಜಿ ಅಂತೀರಾ?
ನಿಮ್ಮ ಪಾಲಿಗೆ ವೆಲೋನಿ ನೀವು ಕೈಗೆತ್ತಿಕೊಂಡಿರುವ ಪ್ರಕರಣದ ಬಲಿಪಶು ಅಷ್ಟೇ.
ನೀವು ಅವಳನ್ನು ಅರಿತೂ ಇಲ್ಲ, ಮಾತಾಡಿಯೂ ಇಲ್ಲ.
ಅರಿತಿದ್ದರೆ ಹೀಗೆ ಕೇಳುತ್ತಿರಲಿಲ್ಲ.
ಅವಳು ಒಂದು ಕವಿತೆ.
ನಾನೊಬ್ಬ ಕಾದಂಬರಿಕಾರ.
ಅವಳಿಗೆ ತಂದೆ ಇಲ್ಲ. ನನಗೆ ಮಗಳು ಇಲ್ಲ.
ನಮ್ಮ ಸಂಬಂಧ…
ಸ್ನೇಹ ಮತ್ತು ರಕ್ತಸಂಬಂಧವನ್ನೂ
ಮೀರಿದ್ದು.
ನೀವು ಒತ್ತಪ್ಪರೈಗೆ ಹೋಗಿದ್ದೀರಾ?
ಒತ್ತಪ್ಪರೈ?
ಈ ಪ್ರಕರಣದ ವಿಚಾರವಾಗಿ ನಿಮಗೆ ಕರೆ ಮಾಡಿದ್ದೆ...
ಸಾರ್ವಜನಿಕರು ಮತ್ತು ಮಾಧ್ಯಮದವರ ಕಣ್ಣಿನಲ್ಲಿ ಕೇಸ್ ಮುಚ್ಚಲಾಗಿದೆ.
ನಾನಿನ್ನೂ ಇದರ ಕೆಲಸದಲ್ಲಿದ್ದೇನೆ ಅಂತ ನಿಮಗೆ ಅರ್ಥವಾಯಿತಲ್ಲ.
ನೀವು ಯಾವ ವಿಚಾರಕ್ಕಾಗಿ ಬಂದಿದ್ದೀರೋ, ಅದು ನಡೆಯುತ್ತಿದೆ.
ವೆಲೋನಿಯ ಕೊಲೆಗಾರ
ಎಲ್ಲಾದರೂ ಇರಲಿ, ಅವನನ್ನು ಯಾರಾದರೂ ಕಾಪಾಡುತ್ತಿರಲಿ, ನನಗೆ ಬೇಕಿಲ್ಲ.
ಅವನನ್ನು ಹಿಡಿಯುವವರೆಗೂ ಸುಮ್ಮನಾಗಲ್ಲ.
ನಾನು ಮುಂಚೆಯೇ ಬರಬೇಕಾಗಿತ್ತು.
ಆದರೆ ಈ ಸುದ್ದಿಯ ಆಘಾತದಿಂದ ಚೇತರಿಸಿಕೊಳ್ಳಲು ಸ್ವಲ್ಪ ದಿನ ಬೇಕಾಯಿತು.
ಈಗಲೂ ನನಗೆ ನಂಬಲಾಗುತ್ತಿಲ್ಲ.
ನಾನಿಲ್ಲಿ ಕೆಲವೇ ದಿನಗಳು ಇದ್ದೆ…
ಆದರೆ ನನ್ನ ಸ್ವಂತ ಮಗಳಂತೆಯೇ ವೆಲೋನಿ ನನ್ನನ್ನು
ಹಚ್ಚಿಕೊಂಡುಬಿಟ್ಟಿದ್ದಳು.
ನಿಮಗೆ ಗೊತ್ತೋ ಗೊತ್ತಿಲ್ವೋ,
ಅವಳು ನನಗೆ ಪ್ರತಿವಾರ ಕರೆ ಮಾಡುತ್ತಿದ್ದಳು.
ಆ ಮಗುವನ್ನು ನಮ್ಮ ಮನೆಗೆ
ಸ್ವಲ್ಪ ದಿನ ಕರೆಯಿರಂತ ನನ್ನ ಹೆಂಡತಿ ಹೇಳುತ್ತಿದ್ದಳು.
ಆದರೆ ವೆಲೋನಿಗೆ ನಿಮ್ಮನ್ನು ಕೇಳಲು ಭಯ.
ನಿಮ್ಮ ಬಗ್ಗೆ ಹೇಳಿದ್ದಳು.
ಆದರೆ ನಾವಿಬ್ಬರೂ…
ಬಹುತೇಕ ಬೇರೆ ತಾಯಿ-ಮಕ್ಕಳ ಹಾಗೆ
ಮುಕ್ತವಾಗಿ
ಮಾತನಾಡಿಕೊಳ್ಳುತ್ತಿರಲಿಲ್ಲ.
ಗೊತ್ತು.
ವೆಲೋನಿ ನನಗೆ ಹೇಳಿದ್ದಳು.
ನಿಮ್ಮನ್ನು ಪ್ರೀತಿಸುತ್ತಿದ್ದಳು.
ಅವಳಿಗಾಗಿ ನೀವು ಒಂಟಿಯಾಗಿದ್ದುಕೊಂಡು ತುಂಬಾ ಕಷ್ಟಪಡಬೇಕಾಯಿತು ಅಂತ…
ಪಶ್ಚಾತ್ತಾಪ ಪಡುತ್ತಿದ್ದಳು.
ನನ್ನ ಜೊತೆ ಅಲ್ಲದೆ ನಿಮ್ಮ ಜೊತೆ ಮಾತನಾಡಲು ಅವಳಿಗೆ
ತುಂಬಾ ಸಲ ಹೇಳಿದ್ದೆ.
ಕ್ಷಮಿಸಿ.
ಪರವಾಗಿಲ್ಲ.
ನಾನು ಹಾಗಂತ ಅವಳ ಮುಂದೆ ಯಾವತ್ತೂ ಹೇಳಿ ಕೊರಗಿಲ್ಲ.
ನಾವಿಬ್ರೂ ಯಾವಾಗ ವಾದ ಮಾಡಿದರೂ, ಅವಳು ತಕ್ಷಣ ಬೇಕಿಂಗ್ ರೂಮಿಗೆ ಹೋಗಿಬಿಡುತ್ತಿದ್ದಳು.
ಅದೇ ಅವಳ ಪ್ರಪಂಚ.
ಅವಳ ತಂದೆಯಂತೆಯೇ.
ಆ ಬೇಕಿಂಗ್ ರೂಮ್ ಈಗಲೂ ಹಾಗೆಯೇ ಇದೆಯಾ?
ಏನಣ್ಣ? ಅವರು ಬಂದು, ಮಾತಾಡಿ, ಹೊರಟುಬಿಟ್ಟರು.
ನಾವು ಅನುಮಾನಿಸಿದ ಹಾಗಿಲ್ವಾ?
ನನಗೆ ಖಚಿತವಿಲ್ಲ.
ಯಾಕಣ್ಣ?
ಅಲೆಕ್ಸ್... ಮನುಷ್ಯನಿಗೆ ವಿರೋಧಾತ್ಮಕ ಭಾವನೆಗಳೆರಡು ಒಂದೇ ರೀತಿ ಕಾಡುತ್ತವೆ.
ಅತಿಯಾದ ಸಂತೋಷವಾದರೂ ಅಥವಾ ಅತಿಯಾದ ದುಃಖವಾದರೂ ಮನುಷ್ಯ ಅಳುತ್ತಾನೆ.
ತುಂಬಾ ಒಳ್ಳೆಯವನು ಮತ್ತು ತುಂಬಾ ಕೆಟ್ಟವನು ಒಂದೇ ರೀತಿ ಮಾತನಾಡುತ್ತಾರೆ.
ಅದಕ್ಕೆ ಯಾರನ್ನಾದರೂ ಖಚಿತವಾಗಿ ಅಳೆಯುವುದು ಕಷ್ಟ.
ಸರಿ, ವೆಲೋನಿ ಕೇಸ್ ಮುಚ್ಚಿ ಆರು ತಿಂಗಳಾಯಿತು.
ಇಷ್ಟು ಅಕ್ಕರೆ ಇರುವವರು ಮುಂಚೆಯೇ ಬರಬೇಕಿತ್ತು!
ಸರಿಯಾಗಿ ಹಿಡಿಯಬೇಕು ಅನ್ನುವಷ್ಟರಲ್ಲಿ ಬಂದ.
ನಾವು ಆತನ ಹಿಂದೆ ಬಿದ್ದಿದ್ದೆವು ಅಂತ ಆತನಿಗೆ ಗೊತ್ತಿತ್ತಾ?
ಏನೋ ಸರಿ ಬರ್ತಿಲ್ಲ.
ಕನಸನ್ನು ಸಾಕಾರಗೊಳಿಸುವುದು ಹೇಗೆ?
ಕನಸಾ? ಕನಸೆಂದರೆ ನಿನ್ನ ಪ್ರಕಾರ ಏನು?
ನಮಗೊಂದು ಲಕ್ಷ್ಯವಿರಬೇಕಲ್ಲ? ಗುರಿಯಿರಬೇಕಲ್ಲ?
ಅದನ್ನು ಸಾಧಿಸುವುದು ಹೇಗೆ?
ನಿನ್ನ ಗುರಿಯೇನು?
ವೆಲೋನಿ ಬೇಕರ್ಸ್ ಮತ್ತು ಕನ್ಫೆಕ್ಷನರೀಸ್.
ಅದೇ ನನ್ನ ಕನಸು.
ನಿಮಗೆ ತೋರಿಸಬಹುದಾ?
ಸೌದೆ ಉರಿಯ ಓವೆನ್!
ನನ್ನ ತಂದೆಯದ್ದು.
ನಮ್ಮ ಕುಟುಂಬದಲ್ಲಿ ಎಷ್ಟು ವರ್ಷಗಳಿಂದ ಇದೆ ಗೊತ್ತಾ?
-ಅರವತ್ತು ವರ್ಷಗಳಿಗಿಂತ ಮೇಲ್ಪಟ್ಟು! -ಓಹ್!
ನಿನಗೆ ಇದರಲ್ಲಿ ಬೇಕ್ ಮಾಡುವುದು ಗೊತ್ತಾ?
ಖಂಡಿತ!
ನನ್ನ ತಂದೆ ನನಗೆ ಚಿಕ್ಕವಯಸ್ಸಿನಲ್ಲೇ ಹೇಳಿಕೊಟ್ಟಿದ್ದರು.
240 ಡಿಗ್ರಿ ಸೆಲ್ಷಿಯಸ್ ಬಿಸಿಯಾದ ಓವೆನ್ ಪಕ್ಕ ಬಿಯರ್ ಕುಡಿಯುತ್ತಾ
ಕೆಲಸ ಮಾಡುವುದು ಸ್ವರ್ಗ ಅನ್ನುತ್ತಿದ್ದರು.
ನನಗೆ ಹಿಟ್ಟಿನ ಅನುಭವ, ಬೇಕ್ ಮಾಡುವಾಗ ಬರುವ ವಾಸನೆ…
ತುಂಬಾನೇ ಇಷ್ಟ.
ನನಗೆ ನಿಜವಾಗಲೂ ನನ್ನ ಬೇಕರಿ ಶುರು ಮಾಡಬೇಕು.
ಶುರುಮಾಡಬಹುದಲ್ವಾ?
ಅದಕ್ಕೆ ತುಂಬಾ ದುಡ್ಡು ಬೇಕು.
ನನ್ನ ಬಳಿ ಇಲ್ಲವಲ್ಲ?
ಅಮ್ಮನನ್ನು ಕೇಳು.
ಆಕೆಯನ್ನು ಕೇಳಲಾರೆ.
ನಿಮ್ಮಿಬ್ಬರ ಮಧ್ಯೆ ಏನು ಸಮಸ್ಯೆ?
ಇದು ತಿನ್ನಿ. ಇವತ್ತು ಮಾಡಿದೆ.
ಮಾತು ಬದಲಿಸಬೇಡ.
ನಿನ್ನ ಮತ್ತು ನಿಮ್ಮಮ್ಮನ ಮಧ್ಯೆ ಏನು ಸಮಸ್ಯೆ?
ಒಂದು ವರ್ಷದ ಹಿಂದೆ,
ನಾನು ಮನೆಯಿಂದ ಓಡಿಹೋಗಿದ್ದೆ.
-ಯಾಕಂದ್ರೆ... -ಸರ್?
ಸರ್?
ಅಕ್ಕ. ಅಕ್ಕ ಬಂದಿದ್ದಾರೆ.
ಚರ್ಚಿಗೆ ಹೋಗುತ್ತಿದ್ದೇನೆ. ಹೇಳಿ ಹೋಗೋಣ ಅಂತ ಬಂದೆ.
ನಾನು ಬಂದಿದ್ದಕ್ಕೆ ಇನ್ನೊಂದು ಮುಖ್ಯವಾದ ಕಾರಣವಿದೆ.
ಏನ್ರೀ! ಯಾಕೆ ಇಷ್ಟೊಂದು ಕುಡಿಯುತ್ತಿದ್ದೀರಿ?
ನಾನು ನಿನ್ನ ಮಾತನ್ನು ಕೇಳಲಿಲ್ಲ.
"ಯಾಕೋ ಕೇಳಲಿಲ್ಲ?"
ಅಂತ ಬೈದುಕೊಳ್ಳುತ್ತಿದ್ದೇನೆ.
ಏನು ಹೇಳುತ್ತಿದ್ದೀರಿ? ಏನಾಯ್ತು?
ನಮ್ಮ ಮದುವೆಯಾದಾಗ ನೀನೇನು ಹೇಳಿದೆ?
"ನನಗೆ ಪೊಲೀಸ್ ಕೆಲಸ ಇಷ್ಟವಿಲ್ಲ. ಬೇರೆ ಕೆಲಸ ನೋಡಬಾರದಾ?" ಅಂತ.
ಹೇಳಿದೆ ತಾನೇ?
ಆಗಲೇ ನಾನು ಕೇಳಬೇಕಿತ್ತು.
ಯಾಕೆ ಹೀಗೆ ಮಾತನಾಡುತ್ತಿದ್ದೀರಿ? ನನಗೇನೂ ಅರ್ಥವಾಗುತ್ತಿಲ್ಲ.
ಈಗೇನಾಯ್ತು?
ಪ್ರತಿಯೊಬ್ಬ ಪೊಲೀಸನಿಗೂ ತನ್ನ ಜೀವನಪರ್ಯಂತ ತನ್ನೊಂದಿಗೆ ಉಳಿಯುವ
ಒಂದು ಕೇಸ್ ಇರುತ್ತೆ.
ತನ್ನ ವೈಯಕ್ತಿಕ ಜೀವನ ಮತ್ತು ಪ್ರಕರಣ
ಒಂದಕ್ಕೊಂದು ಬೆಸೆದುಕೊಂಡು
ಘರ್ಷಣೆ ಉಂಟುಮಾಡುತ್ತವೆ.
ಪಾಪದವನು ತನ್ನ ಶಾಂತಿಗಾಗಿ ಆ ಪ್ರಕರಣವನ್ನು ಬಗೆಹರಿಸಲು ಹೋರಾಡುತ್ತಾನೆ.
ಅದನ್ನು ಬಗೆಹರಿಸಿದರೆ ಸಮಸ್ಯೆ ಇಲ್ಲ.
ಇಲ್ಲದಿದ್ದರೆ…
ಆ ಪ್ರಕರಣ ಅವನನ್ನು ನೆಮ್ಮದಿಯಾಗಿರಲು ಬಿಡುವುದಿಲ್ಲ.
ಕೇಸಿಗೆ ಎಸ್ಪಿಯನ್ನ ನಾನಾ ಕೇಳಿದ್ದು?
ನೀನೇ ತಾನೇ ಕರೆದು ಕೊಟ್ಟಿದ್ದು?
ಪಾಪದ ಹುಡುಗಿ ಅವಳು, ಅಲ್ವಾ? ವೆಲೋನಿ...
ಅವಳು ಒಳ್ಳೆಯವಳಾ, ಕೆಟ್ಟವಳಾ?
ಅವಳ ಸಾವಿಗೆ ಅವಳೇ ಕಾರಣವಾ?
ಅಥವಾ ಆ ಅಮಾಯಕಿಯನ್ನು ಬೇರೆ ಯಾರಾದ್ರೂ ಕೊಂದರಾ?
ಯಾವುದನ್ನೂ ತಿಳಿದುಕೊಳ್ಳದೆ…
ಅವಳ ಮೇಲೆ ತಪ್ಪು ಹೇಳಿ ಕೇಸ್ ಮುಚ್ಚಲು ಹೇಳಿದರೆ?
ನಾನು ಹೇಗೆ ಮುಚ್ಚಲಿ?
ಆತ ಅದಕ್ಕೆ ಒಪ್ಪಲ್ಲ!
ಇದನ್ನು ಕಂಡುಹಿಡಿಯದಿದ್ದರೆ ನೀನೆಂಥ ಪೊಲೀಸ್ ಅಂತ ಕೇಳ್ತಾರೆ.
ಅವಳು ಸತ್ತಿರಬಹುದು.
ಆದರೆ ಅವಳನ್ನು ಕಾಪಾಡಲು ನನ್ನೊಳಗೆ ಯಾರೋ ಕೇಳುತ್ತಲೇ ಇದ್ದಾರೆ.
ಇಲ್ಲೊಬ್ಬ ಕೇಳ್ತಾನೆ, ಇಲ್ಲೊಬ್ಬ ಕೇಳ್ತಾನೆ.
ನಾನೇನು ಮಾಡಲಿ?
ಕೊಲೆ ಮಾಡಿದ ಆ ಬೋಳಿಮಗನನ್ನ ಕೊಂದು--
ಒಬ್ಬೊಬ್ಬರು ಒಂದೊಂದು ಹೇಳ್ತಾರೆ!
ಯಾರೇನೋ ಹೇಳಿದರೆ ಯಾಕೆ ನಂಬಬೇಕು?
ಅವಳಿನ್ನೂ ಹುಡುಗಿ.
ಎಳೆಯ ಮನಸ್ಸು.
ಅವಳಿಗೆ ಯಾವುದು ಇಷ್ಟ? ಯಾವುದು ಇಷ್ಟವಿಲ್ಲ?
ಯಾವುದಕ್ಕೆ ಕೋಪ ಬರುತ್ತೆ? ಯಾವುದಕ್ಕೆ ಸಂತೋಷ ಆಗುತ್ತೆ?
ಅವರು ತಿಳಿದುಕೊಳ್ಳಬೇಕು.
ಅವಳ ತಾಯಿಗೆ ಗೊತ್ತಿಲ್ಲ.
ಅವಳ ಸಹಪಾಠಿಗಳಿಗೆ ಗೊತ್ತಿಲ್ಲ.
ಸಂಬಂಧಿಕರಿಗೆ ಗೊತ್ತಿಲ್ಲ, ಮದುವೆಯಾಗುವವನಿಗೆ ಗೊತ್ತಿಲ್ಲ.
ಯಾರಿಗೆ ಗೊತ್ತು?
ಕೊನೆಯಲ್ಲಿ ಗೊತ್ತಾಗುತ್ತೆ ಅನ್ನೋಕೆ ಇದೇನಾದ್ರೂ ಕಥೆಯಾ?
ಸತ್ತ ಮೇಲೂ ನನಗೆ ಹುಚ್ಚು ಹಿಡಿಸುತ್ತಿದ್ದಾಳಂದ್ರೆ…
ಒಂದು ವಿಷಯ. ಅವಳು ಒಳ್ಳೆಯವಳು.
ಅಥವಾ ಈ ಹುಡುಗರು ಹೇಳುವಂತೆ ಅವಳು ಸರಿಯಿಲ್ಲ.
ತಿಳಿದುಕೊಳ್ಳುವೆ.
ನಾನ್ಯಾಕೆ ಕುಡಿಯುತ್ತೇನೆ?
ಇದರಲ್ಲಿ ವಿಚಿತ್ರ ಏನಂದ್ರೆ, ಅಲೆಕ್ಸ್…
ಅವಳನ್ನು ಕೊಂದಿದ್ದು ಯಾರಂತ ತಿಳಿದುಕೊಳ್ಳುವುದಕ್ಕಿಂತ…
ಅವಳ ಮನಸ್ಸಿನಲ್ಲಿ ಯಾರಿದ್ದರು ಎಂದು ತಿಳಿಯಲು ನನ್ನೊಳಗೊಬ್ಬ ನನ್ನನ್ನು ಕೊಲ್ಲುತ್ತಿದ್ದಾನೆ.
ನನ್ನಿಂದಿರಲು ಆಗುತ್ತಿಲ್ಲ!
ವೆಲೋ-- ಆನಂದಿ!
ಆನಂದಿ!
ಅಕ್ಕ! ಏನಾಯ್ತು? ಯಾಕೆ ಅಳುತ್ತಿರುವೆ?
ಅಮ್ಮ! ಬಾ ಇಲ್ಲಿ, ಅಮ್ಮ!
ಏನೇ? ಆನಂದಿ ಬಂದಿದ್ದಾಳಾ?
ಏನಾಯ್ತು ಅಂತ ಗೊತ್ತಿಲ್ಲ. ಅಕ್ಕ ಅಳುತ್ತಾ ಒಳಬಂದಳು.
ಆನಂದಿ?
ಏನಾಯ್ತು?
ಆನಂದಿ? ಯಾಕೆ ಅಳುತ್ತಿರುವೆ? ಹೇಳು!
-ಏನಾಯ್ತಕ್ಕ? -ಮಗಳೇ? ಏನಾಯ್ತಮ್ಮ?
ಭಯಪಡಬೇಡ. ಹೇಳು.
ನನ್ನನ್ನೇನೂ ಕೇಳಬೇಡಿ! ನಾನು ಮತ್ತೆ ಆ ಮನೆಗೆ ಹೋಗಲ್ಲ!
ಮಗುವಿನ ಜೊತೆ ಅಳಿಯ ಇಲ್ಲದೆ ಮನೆಗೆ ಬಂದಿದ್ದೀಯಾ!
ಯಾಕೆ ಅಂತ ಜನ ಕೇಳಲ್ಲವಾ?
ಯಾಕೆ ಅಳುತ್ತಿರುವೆ ಹೇಳು.
ಮಹಾ ಅಳಿಯ!
ನಿಮ್ಮ ಅಳಿಯ ಇನ್ನೊಬ್ಬಳನ್ನು ಪ್ರೀತಿಸುತ್ತಿದ್ದಾರೆ!
ಏನು ಹೇಳುತ್ತಿರುವೆ?
ಏನ್ರೀ?
ಇರು. ಅವರೊಂದಿಗೆ ಮಾತಾಡೋಣ.
ಕಲ್ಲುಪ್ಪು ಹಾಕು.
-ಈ ಕಡೆ ತಿರುಗಮ್ಮ. -ನಾನು ತಿರುಗಲ್ಲ.
-ತಿರುಗು ಅಂದೆ ತಾನೇ? -ಅವಳಿಗೆ ಹೊರಡಲು ಹೇಳು!
ಸಾಕು ಮಾಡು! ಇಲ್ಲಿ ಯಾರೂ ಇಲ್ಲ.
ಸಂತೋಷ್ ಮತ್ತು ಸಂಜೀವ್ ಕೋಪದಲ್ಲಿದ್ದಾರೆ! ತಿರುಗು!
ನಾನು ತಿರುಗಲ್ಲ!
ಇನ್ನೂ ದೆವ್ವದ ಬಗ್ಗೆ ಮಾತಾಡುತ್ತಿದ್ದಾಳಾ?
-ಕತ್ತು ಹಿಸುಕುತ್ತೇನೆ ಅಂತ ಹೇಳು! -ಬಾಯಿ ಮುಚ್ಚು!
ಆಕೆಯನ್ನು ಆಸ್ಪತ್ರೆಗೆ ಕರೆದೊಯ್ಯಬೇಕು.
ಅದು ಬೇಕಾಗಿಲ್ಲ.
ಚೀಲದಲ್ಲಿ ಏನಿದೆ?
ಬಾವಲಿ. ಅಮ್ಮನಿಗೆ ಸೂಪ್ ಮಾಡಿಕೊಡು.
ಮತ್ತು, ಅದನ್ನು ಅರಸಿದರೆ ಹಾರಾಡುವೆ
ಇದು ದೊಡ್ಡ ಹಗರಣವಾಗಬೇಕು.
ವಿಡಿಯೋ ಬಿಡುಗಡೆಯಾದ ಕೂಡಲೇ, ಒಳ್ಳೆಯ ಕವರ್ ಸ್ಟೋರಿ ಬರಬೇಕು.
ಹಣ ಕೊಡಲು ತಯಾರಿದ್ದಾರೆ.
ನೀವೇನಂತೀರಿ?
ಇದು ಯಾರ ಐಡಿಯಾ?
ಅದೆಲ್ಲಾ ಬೇಡ. ಹೆಸರುಗಳ ಅವಶ್ಯಕತೆ ಬೇಡ.
ವಿಡಿಯೋ ಬಗ್ಗೆ ಮಾತಾಡಿ.
ಆರ್ಮುಗಂ, ನೀವು ವಿರೋಧಪಕ್ಷದ ಜೊತೆ ಕೆಲಸ ಮಾಡಲ್ಲ ಅಂತ ಗೊತ್ತು.
ಮಂತ್ರಿಗಳು ಮತ್ತು ನನಗೆ ಒಳ್ಳೆಯ ಸಂಬಂಧ ಇಲ್ಲ.
ನಿಮಗೆ ರಾಜಕೀಯ ಕೋನದಿಂದ ಹೇಳುತ್ತಿರುವೆ.
ಇದು ತಪ್ಪಾದ ವಿಧಾನ.
ನಿಮಗೆಷ್ಟು ಬೇಕು ಹೇಳಿ.
ನಿಮಗೆ ಅರ್ಥವಾಗುತ್ತಿಲ್ಲ.
ಮತ್ತೊಮ್ಮೆ ಅಧಿಕಾರದಲ್ಲಿರುವ ಪಕ್ಷವೇ ಬರುತ್ತದೆ.
ಆದರೆ ನಿಮ್ಮ ಮಂತ್ರಿಗಳಿಗೆ ಗುಂಡಿ ತೋಡುವುದು ನಿಮ್ಮ ಪಕ್ಷಕ್ಕೆ ಗುಂಡಿ ತೋಡಿದಂತೆ.
ಅವರಿಲ್ಲದೆ ನಿಮ್ಮಿಂದ ಆಗಲ್ಲ.
ಇದನ್ನು ನಿಮ್ಮನ್ನು ಇಲ್ಲಿಗೆ ಕಳುಹಿಸಿದವರ ಬಳಿ ಹೇಳಿ.
ಈ ವಿಡಿಯೋ ಅಳಿಸಿಹಾಕಿ.
ಏಟು ತಗುಲಿ ಅಮ್ಮ ಬಡಬಡಾಯಿಸುತ್ತಿದ್ದಾಳೆ.
ಏನು ಮಾಡೋಣ?
ನಾಳೆ ನಾವು ತಿರುಗಿ ಬರುವದರೊಳಗೆ ಆಕೆ ಉಳಿಯಲ್ಲ.
-ಮತ್ತೆ ಚಿಂತೆ ಯಾಕೆ? -ಹಾಗೆಲ್ಲ ಮಾತಾಡಬೇಡ!
ನನಗೂ ತಾಯಿ ತಾನೇ? ಮತ್ತೇನು?
ತಲೆಗೆ ಏಟು ತಗುಲಿ ಹಾಸಿಗೆ ಹಿಡಿದಿದ್ದಾಳೆ.
ಸತ್ತರೆ ಒಳ್ಳೆಯದೇ.
ಬೇಟೆಯೊಂದೇ ನಮಗೆ ಈಗ ಸಂಪಾದನೆಯ ದಾರಿ.
ಸಿಕ್ಕಿಹಾಕಿಕೊಳ್ಳದೆ ವಾಪಸ್ ಹೇಗೆ ಬರಬೇಕು ಯೋಚಿಸೋಣ.
ಅಷ್ಟೇ ನಾನು ಹೇಳುವುದು.
ಅಮ್ಮನನ್ನು ಹುಷಾರಾಗಿ ನೋಡ್ಕೋ! ಒಬ್ಬಳನ್ನೇ ಬಿಟ್ಟು ಹೋಗಬೇಡ.
ನಾಳೆ ನಾನು ಬಂದ ಮೇಲೆ ಆಸ್ಪತ್ರೆಗೆ ಕರ್ಕೊಂಡು ಹೋಗೋಣ.
ನಾಳೆ ವಾಪಸ್ ಬಂದುಬಿಡ್ತೀವಿ.
ಏನಾದರೂ ಆದರೆ, ಇಲ್ಲಿಯೇ ಇರು.
ಯಾರನ್ನಾದರೂ ಕರೆತಂದು ತೊಂದರೆ ಮಾಡಬೇಡ.
ಹಾಗೆ ಹೇಳಬೇಡ! ಹೊರಡುವಾಗ ಏನು ಹೇಳಬೇಕು ಗೊತ್ತಿಲ್ವಾ?
ಜಿಂಕೆಯ ಮಾಂಸ ತರುವಾಗ ಇಲ್ಲಿ ಯಾರಾದರೂ ಇದ್ದರೆ ಏನು ಗತಿ?
ಬುದ್ಧಿ ಉಪಯೋಗಿಸೋ.
-ಹೇ, ! -ಹುಷಾರು.
ಬಾ, ಕಣಿ!
-ಕಣಿ! -ಕಣಿ!
ಬಾ!
ಸೇವಂದಿ!
ಎಲ್ಲವನ್ನೂ ಹೇಳಿಬಿಡುವೆ! ಸತ್ಯವಾಗಿ, ಎಲ್ಲವನ್ನೂ ಹೇಳಿಬಿಡುವೆ!
ಏನಾಯ್ತಮ್ಮ?
-ಸೇವಂದಿ! -ಏನಾಯ್ತಮ್ಮ?
ಅವರನ್ನು ಬರಹೇಳು, ಸೇವಂದಿ!
ಎಲ್ಲವನ್ನೂ ಹೇಳುವೆ! ಅವರನ್ನು ಬರಹೇಳು!
-ಕರೆಸು! ಹೇಳಿಬಿಡುವೆ! -ಕರೆಸುವೆ!
ಕರೆಸುವೆ! ಮಲಗು.
-ಕರೆಸು. -ಸರಿ.
-ಎಲ್ಲವನ್ನೂ ಹೇಳಿಬಿಡುವೆ! -ಅವರನ್ನು ಕರೆಸುವೆ!
-ಎಲ್ಲವನ್ನೂ ಹೇಳಿಬಿಡುವೆ. -ಅವರನ್ನು ಕರೆಸುವೆ.
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ
ಸೃಜನಾತ್ಮಕ ಮೇಲ್ವಿಚಾರಕರು: ಸುಬ್ಬಯ್ಯ ಕೆಜಿ